Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 385

a) Egyetemi szinten A cél alkotó művészek képzése a vizuális kommunikáció területén, akik korszerű általános műveltséggel, problémafelismerő elemző- és rendező képességgel, magas színvonalú tudással, az önkifejezés készségével, a korszerű és klasszikus alapokra épített esztétikai és társadalomtudományi ismeretekkel, valamint idegennyelv-tudással rendelkezve képesek elemezni a szakterületükkel kapcsolatos általános és egyedi társadalmi igényeket, a nemzetközi és hazai képzőművészeti tendenciák ismeretében alkalmasak az eszmei tartalmak képzőművészeti formában történő megjelenítésére, továbbá a művészeti hagyományokban és a kortárs művészetben tájékozottak, fejlett esztétikai ér- 1998/43. szám zékkel és sajátos szuggesztív művészeti arculattal rendelkeznek. Az egyetemes emberi és nemzeti kultúrán belül elsősorban a művészet értékeinek befogadására irányuló képzés elősegíti azt, hogy ezen értékek a képzőművészet területén végzett alkotó tevékenységüket segítsék.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes